**S P O J E N Á Š K O L A, LOMONOSOVOVA 8, 917 08 TRNAVA**

**Tel.: 033/5521150-ústr., e-mail: skola@oui.sk**

Č.j.: 43/2023-003 V Trnave 7.7.2023

Vec: **Pokyny k otvoreniu školského roka 2023/2024 – o z n á m e n i e**

**Riaditeľka Spojenej školy, Lomonosovova 8, Trnava oznamuje, že otvorenie**

**školského roka 2023/2024 pre Praktickú školu internátnu, Lomonosovova 8, Trnava bude v pondelok 4. septembra 2023 o 10:00 hod.**

***Na otvorenie školského roka žiaci I. ročníka prídu v sprievode rodičov, ev. zákonných zástupcov. Všetci prváci prinesú so sebou vysvedčenie z posledného ročníka základnej školy a odovzdajú ho triednemu učiteľovi!***

Všetci žiaci si musia k začiatku školského roka zabezpečiť: prezuvky (nie botasky), 3,- € záloha za kľúčik ku skrinke na obuv, telocvičný úbor (tepláková súprava, tričko, tenisky s bielou podrážkou), staršiu pracovnú košeľu, aby sa pri manuálnej práci nezašpinili. Všetky veci odporúčame označiť menom.

***Žiacke preukážky*** je možné potvrdiť na sekretariáte školy **od 24.8.2023**.

Žiaci, ktorí budú ***ubytovaní v školskom internáte*** musia byť vybavení dostatočným množstvom oblečenia na týždňový pobyt, ako aj osobnými hygienickými potrebami, prezuvkami. Náklady na **ubytovanie** tvoria **10 €** mesačne.

**Stravovanie** žiakov zabezpečuje vlastná školská jedáleň**.** Stravná jednotka na deň je 5,30 €, čo činí **v priemernom mesiaci** **111,30 €**. (Dňa 4.9.2023 sa ubytovaní začínajú stravovať obedom.)

Žiakom prihláseným na ubytovanie a stravovanie prikladáme poštové poukážky. ***Platby žiadame zaplatiť najneskôr do 20.8.2023, inak žiaci nemôžu byť ubytovaní ku 4.9.2023! Úhrady za ubytovanie a stravu je ideálne vykonať bankovým prevodom na účty školy, ktoré sú priložení v prílohe. Do poznámky uveďte: PŠI a meno žiaka.***

***O sociálne štipendium požiada po 15. septembri zákonný zástupca žiaka osobne cez triedneho učiteľa a to iba v tom prípade, ak je rodina v hmotnej núdzi a žiak sa posudzuje spoločne s ňou.***

Základné školské potreby (zošity, obaly na zošity, perá, ceruzky, farbičky, strúhadlo, balíček výkresov, balíček farebných papierov, štetce, vodové a temperové farby, plastový pohárik na vodu, handričku, tyčinkové lepidlo, trojuholníkové pravítko, nožničky na papier) a hygienické potreby (menší uterák s uškom na zavesenie, tekuté mydlo, 1 balík – 4 ks toaletného papiera, 1 balík – 10 ks hygienických vreckoviek) si žiaci zabezpečujú sami.

V prípade akýchkoľvek nejasností sa informujte na telefónnom čísle 033/5521150.

Mgr. Katarína Machovičová

riaditeľka školy